คือตัวเราอายุจะ25แล้ว แต่เพิ่งจะเริ่มทานยาคุมกำเนิด เป็นแบบ21เม็ดOC35 โดยแผงแรกเริ่มทาน 4 กุมภา ที่ผ่านมากินยาตรงเวลาตลอด จนหมดแผงวันที่24กุมภา และวันนี้วันที่ 28กุมภา ประจำเดือนมาแล้วค่ะ เราอยากถามว่า เราต้องกินแผงที่2ตอนไหนคะ
สวัสดีค่ะ การใช้ยาคุมกำเนิดแบบแผง กินเป็นรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ต่อไปทันทีเมื่อเว้นครบ 7 วัน โดยถ้าประจำเดือนไม่มาในช่วงที่เว้นยา ควรยืนยันการตั้งครรภ์ให้แน่ชัดก่อนเริ่มยาแผงถัดไป